ยอดยุทธจักรมังกรฟ้า
ฮุ้นปวยเอี๊ยง (นำแสดงโดย กู้กวนจง) ยอดฝีมืออันดับ 1 แห่งยุทธภพ วิชาไหมฟ้าของเขาไร้คู่เปรียบ เป็นจอมยุทธระดับตำนาน เรียกได้ว่าไร้พ่าย ทุกครั้งที่มีเหตุการณ์วุ่นวายในยุทธภพการปรากฏตัวของเขาทำให้ทุกอย่างคลี่คลายได้เสมอ เป็นคนมีคุณธรรมยึดคติว่าธรรมย่อมชนะอธรรม เป็นศิษย์เอกสำนักบู๊ตึ๊ง อดีตเจ้าสำนักฯ นักพรตแชซ้งเป็นบิดาของเขา แม้จะยิ่งใหญ่เพียงใดแต่ก็ไม่เคยสมหวังในความรัก
โจว ไห่เม่ย
โจว ไห่เม่ย เกิดที่ฮ่องกง เริ่มเข้าสู่วงการจากการประกวดนางงามฮ่องกงเมื่อปีพ.ศ. 2528 แต่เธอไม่ติด 15 คนสุดท้าย แต่โชคเข้าข้างเธอเพราะเธอได้เข้าสู่โรงเรียนการแสดงของทีวีบี และมีผลงานแสดงเรื่องแรก คือ ขุนศึกตระกูลหยาง (The Yang's Saga ) ตามด้วย สายเลือดทรนง (The Feud of Two Brothers) ในปีพ.ศ. 2529, เจ้าแม่ฮ่องกง และ ค่าของคน (The Price of Growing Up) แต่ในช่วงที่เธอได้รับความนิยมสูงสุดจากมาจากเรื่อง คู่แค้นสายโลหิต (Looking Back in Anger) ในปีพ.ศ. 2532 ส่งผลให้เธอเป็นนางเอกเบอร์หนึ่งของทีวีบี โดยทันที เธอมีชื่อเสียงเป็นอย่างมากในช่วงปีค.ศ. 1989-1993 (พ.ศ. 2532-2536) และมีผลงานต่อเนื่องจนถึงปีพ.ศ. 2536 หลังจากปี พ.ศ. 2536 ชื่อเสียงของเธอก็เริ่มลดน้อยลง และจากนั้นจึงหันเข้าสู่วงการภาพยนตร์ ร้องเพลง และไปแสดงภาพยนตร์ในไต้หวัน และญี่ปุ่น